Međunarodno udruženje sudija
Rezolucija o postupcima Vlade Republike Srbije
Na svom godišnjem sastanku u Bordou 7. maja 2010. godine, Evropsko udruženje sudija (EAJ) usvojilo je jednoglasno sledeću rezoluciju:
(1) Princip stalnosti sudijske funkcije i njeno trajanje do ispunjenja uslova za starosnu penziju ili do isteka utvrdjenog perioda je "osnovno načelo sudijske nezavisnosti ", koje je široko priznato i prihvaćeno. (Videti: (I) Mišljenje br 1 (2001) Konsultativnog veća evropskih sudija (CCJE), koje upućuje na Osnovna načela nezavisnosti sudstva Ujedinjenih nacija  (1985), stav 12; (II) Preporuku Komiteta ministara Saveta Evrope broj (94) 12, posebno načelo 1(2) (a) (II) i (3) i načelo VI (1) i (2); (III) Evropsku povelju o statusu sudija (1998), i (IV) praksu Evropskog suda za ljudska prava).

(2) EAJ smatra da je ovaj osnovni princip prekršen postupkom opsteg razrešenja svih sudija u Srbiji izabranih ili imenovanih na osnovu ranijih zakona, u skladu sa tada važećim Ustavom Srbije, a potom njihovim selektivnim reizborom.
(3) EAJ zahteva da srpske vlasti učine sve što je u njihovoj moći da se, što je brže moguće, isprave povrede ovog osnovnog načela sudske nezavisnosti.

(4) EAJ dalje zahteva da srpske vlasti bez odlaganja sprovedu Deklaraciju Konsultativnog veća evropskih sudija (CCJE) usvojenu 14. Novembra 2008. godine (koja se prilaže), a naročito u svim aspektima tačaka 5(a), 5(b) i 5(c) Deklaracije.
